Η Bentley αποκαλύπτει τις λεπτομέρειες της Continental GT | Documento\nΔιαβάζετε: Η BENTLEY ΑΠΟΚΑΛΥΠΤΕΙ ΤΙΣ ΛΕΠΤΟΜΕΡΕΙΕΣ ΤΗΣ CONTINENTAL GT\nΗ Bentley αποκαλύπτει τις λεπτομέρειες της Continental GT\nΕπτά δις. Τόσες είναι οι διαμορφώσεις που μπορεί να κάνει κανείς στην Bentley Continental GT, όπως ισχυρίζεται η εταιρεία και αυτό αφορά τα μοντέλα V8.\nΣτην Continental GT Coupe W12 από την άλλη, προσφέρεται πανοραμική κρυστάλλινη ηλιοροφή στον προαιρετικό εξοπλισμό.\nΤο ειδικό κρύσταλλο επιτρέπει στους επιβάτες να έχουν πιο καθαρή θέα του περιβάλλοντος, ενώ εντός, χάρη μιας ηλεκτρικής λειτουργίας μέσω της κονσόλας, μπορούν να αισθάνονται «ασφαλείς» και κάπως μακριά από τα αδιάκριτα μάτια. Αυτό αφορά τα γυάλινα πάνελ.\nΑπό εκεί και πέρα, προαιρετικά, σε όλες τις Continental GT, διατίθεται το πακέτο High Gloss Carbon Fibre.\nΕν συνεχεία, η Continental GT V8 εφοδιάζεται με έναν νέα γενιάς 4λιτρο, twin-turbo κινητήρα βενζίνης, ισχύος 542 ίππων με 770 Nm ροπή. Έχει 32 βαλβίδες, τα 100 χ.α.ω. έρχονται σε 4δλ. με τελική 318 για την Coupe. Η Convertible... αργεί κατά 0,1δλ. για τα πρώτα 100. Αξίζει να τονιστεί πως σε ιδιαίτερες καταστάσεις, οι μισοί κύλινδροι απενεργοποιούνται για μείωση της κατανάλωσης.\nΤο μοντέλο «φορά» τροχούς 20 ιντσών, 10 ακτίνων, αλουμινένιους, με τους πελάτες να έχουν τη δυνατότητα να επιλέξουν άλλα εννέα σχέδια και διαστάσεων έως 22 ιντσών. Αμφότερα τα Coupe, Convertible έχουν τέσσερις απολήξεις και το έμβλημα V8 στα εμπρός φτερά.\nΣτο όμορφο περιβάλλον της καμπίνας, πέραν του ηχοσυστήματος Bentley Audio των 10 ηχείων των 650 watts, συμβάλλει ο πλήρως ψηφιακός οδηγοκεντρικός πίνακας οργάνων και το προαιρετικό Bentley Rotating Display. Το τελευταίο φιλοξενεί μια οθόνη 12,3 ιντσών αφής σε μια μονάδα τριών τμημάτων.\nΜε το Bentley Drive Dynamics ο οδηγός αλλάζει πολλά από τη συμπεριφορά του οχήματος, η οποία ενισχύεται από τις ελαφρές εμπρός και πίσω αντιστρεπτικές ράβδους. Προαιρετικά, το όχημα εξοπλίζεται με το Dynamic Ride System.\nΗ αερανάρτηση εξασφαλίζει την κατάλληλη συμπεριφορά, ανάλογα με το επιλεγμένο προφίλ, ενώ το Continuous Damping Control εξασφαλίζει άνεση και χειρισμό.\nΠέραν των πολλών τεχνολογιών ασφαλείας, τα V8 μοντέλα έχουν σύστημα 4κίνησης και ηλεκτρονική υποβοήθηση διεύθυνσης.


Quinkan Galleries Rock Art (Laura, Αυστραλία) - Κριτικές\nLaura: Αεροπορικά εισιτήρια\nLaura: Όλα τα ξενοδοχεία\nΞενοδοχεία κοντά σε: Quinkan Galleries Rock Art\nQuinkan Galleries Rock Art, Laura - Κριτικές\nΝο 1 από 2 δραστηριότητες - Laura\nLot 2, Peninsula Development Road, Laura, Cook Shire, Κουίνσλαντ 4892, Αυστραλία\nΚάντε τη χάρη στον εαυτό σας και να επισκεφθείτε τα pantings. Η ανάβαση αξίζει κάθε βήμα και η θέα είναι εκπληκτική, το Rak τέχνης . . . . Σου κόβει την ανάσα.\nQuinkan Πολιτιστικό Κέντρο\nΑυτή είναι μια πολύ επαγγελματικό εκθεσιακό με πολλές διαδραστικές, με λειτουργία "ελεύθερα χέρια" σχετικά με τις οθόνες. Υπάρχει ένα μικρό theatertte για να χαλαρώσετε και να παρακολουθήσετε μια πολύ ενημερωτική παρουσίαση βίντεο. Ένα πρακτικό πρέπει να δείτε. Υπάρχει ένα $5.50 τέλος εισόδου ή $5 για...ηλικιωμένα άτομα. Πολύ κατάλληλο για οικογένειες και θα σας $15 για ένα οικογενειακό pass. Έχοντας ήδη επισκεφθεί το Σπλιτ λίθινης τέχνης χώρο κατά τη διάρκεια της προωθήσεώς τους προς Laura, που είναι ανοιχτά στο κοινό για $5 χρέωση/ εντιμότητα ασφαλείας, είχα μεγάλη έκπληξη το γεγονός ότι δεν υπήρχαν ενδείξεις διαφήμιση ξεναγήσεις σε άλλες τοποθεσίες ή τις τιμές για το ίδιο και στην εμφάνιση του Κέντρου Quinkan. Το Σπλιτ Rock διαθέτει 3 διαφορετικές ενότητες της τέχνης για προβολή η οποία είναι πολύ ενδιαφέρουσα. Η ανάβαση στο Σπλιτ Rock απαιτεί παπούτσια για περπάτημα και λογικό κινητικότητας και γυμναστήριο καθώς ορισμένα τμήματα έχουν βραχώδη βήματα που είναι αρκετά υψηλή. Το Σπλιτ Rock τοποθεσίας έχει καλή βήματα και το χώρο περιπάτου κατά μήκος του εμπρός τμήματος του βράχου για ασφαλή και εύκολη πρόσβαση και προβολή. Σίγουρα δεν είναι κατάλληλο για αναπηρικά καροτσάκια.Περισσότερα\nΜην παραλείψετε να επισκεφθείτε αυτό το, αποθήκευση για μια οργάνωση\nΦιλικό προσωπικό και εξαιρετική τουριστικό οδηγό. Τι μπορώ να πω ότι έχουμε πάντα διαβάστε σχετικά με αυτές τις γκαλερί τέχνης και δεν θα αναφερθώ. Προσπαθήστε να έχουμε χρόνο για τουλάχιστον 2 της γκαλερί αλλά τρεις θα ήταν καλύτερη. Παρόλο που η οργάνωση του κόστους είναι...ακριβά, υπάρχουν πολλά να μάθουν για τους ανθρώπους από το Aboriginal οδηγός και η τέχνη ή μηνύματα ανθρωπιάς σε έργα. Δείτε άλλες κριτικές για φωτογραφίες.Περισσότερα\nΠάρτε την ευκαιρία και να δείτε το Rock Art\nΕίχαμε περίπου 20 λεπτά με τα πόδια από την πλευρά του γκρεμού μέχρι το Σπλιτ Rock όπου οι Αβοριγίνες cave είναι σχέδιο. Το περπάτημα ήταν μια σταθερή αύξηση αλλά όχι πάνω από έντονη άσκηση. Δεν είναι κατάλληλο για άτομα με αναπηρικά αμαξίδια και τα προβλήματα....Υπάρχει μια κουπαστή για να σας βοηθήσει με τα χειρότερα μέρη. Το σπήλαιο σχέδιο που είδαμε δεν ήταν τόσο μεγάλο όσο εκείνα που είχαμε δει στην περιοχή Κίμπερλυ αλλά μας είπαν ότι δεν υπήρχαν περισσότερα τους γκρεμού. Το θετικό ήταν ότι δεν είχαν ληφθεί κάποια απόφαση. Περάσαμε εκεί περίπου 20 λεπτά πριν κατευθυνθείτε προς τα κάτω. Roy οδηγός μας ήταν εξαιρετική. Υπάρχουν μαγική θέα πάνω από την κοιλάδα κάτω από όσο ανεβαίνεις στο βράχο τέχνης, αξίζει την ανάβαση για να γίνουν αυτά τα θέα στην κοιλάδα από κάτω. Πολύ ήσυχη αλλά και εξαιρετικά καταρτισμένο. Μας είπε ότι ακριβώς κάτω από την κοιλάδα μέσα σε λίγες εβδομάδες που επρόκειτο να πραγματοποιήσει η Laura φεστιβάλ χορού όπου χιλιάδες αυτόχθονες άνθρωποι έρχονται για να κάνουμε τη παράδοση χοροί για διάστημα μιας εβδομάδας. Υπάρχει ένα μπαρ αυτοεξυπηρέτησης για ένα μικρό ποσό για να πηγαίνετε να δείτε το Rock ArtΠερισσότερα\nΠήγαμε στο πολιτιστικό κέντρο αφού στο Laura Aboriginal φεστιβάλ χορού για 2 ημέρες. Θα συνιστούσα ανεπιφύλακτα το φεστιβάλ χορού, ήταν μια φανταστική εμπειρία. Το πολιτιστικό κέντρο επιτάχυνε σημαντικά ήταν πραγματικά ενδιαφέρον με μια καλή ταινία και πολλές οθόνες.\n77,75 χλμ μακριά\nΛάβετε γρήγορα απαντήσεις από το προσωπικό του Quinkan Galleries Rock Art και από προηγούμενους επισκέπτες.


Covid19: Coordinated Actions of the European Banking\nHome News for GreeceCovid 19: Coordinated Actions of the European Banking and Financial Institutions\nCovid 19: Coordinated Actions of the European Banking and Financial Institutions\nBy Katerina Simopoulou\nThe enormous impact of the current health Covid-19 crisis on the banking and financial system is of great concern to the European Banking and Financial Institutions which are all expected to take immediate measures and decisions in a flexible and coordinated approach in order to efficiently cope with the crisis and preserve the banking and financial market stability.\nThe recent Report of the Governor of the Bank of Greece available here https://www.bankofgreece.gr/ on the Greek economy in 2019 and the way forward in 2020 is also referring to the negative impact of the COVID-19 outbreak and the coordinated actions being taken in the global, European and national spectrum. The article is underlining and quoting some relevant points of interest and concern for the banking and financial industry.\nCOVID 19: Eκτιμήσεις και δράσεις του τραπεζικού και χρηματοπιστωτικού συστήματος\nΤης Κατερίνας Σιμοπούλου\nΣ’ ένα διεθνές περιβάλλον που πλήττεται από την εξάπλωση του κορωνοϊού και κλυδωνίζει το χρηματοπιστωτικό σύστημα, η Ευρωπαϊκή Κεντρική Τράπεζα (ΕΚΤ), η Ευρωπαϊκή Επιτροπή, ο Ευρωπαϊκός Μηχανισμός Σταθερότητας (ESM), η Ευρωομάδα (Eurogroup), αλλά και ιδιαιτέρως τα κράτη-μέλη καλούνται να αντιδράσουν με άμεσα μέτρα, ευελιξία και συνοχή για την ελαχιστοποίηση των αρνητικών επιπτώσεων της νόσου και με στόχο τη λειτουργία της οικονομίας των κρατών-μελών.\nΗ πρόσφατη Έκθεση του Διοικητή της Τράπεζας της Ελλάδος, η οποία εξετάζει τις εξελίξεις της ελληνικής οικονομίας το 2019 και τις προοπτικές για το 2020, αναφέρεται και στις αρνητικές επιπτώσεις της νόσου αλλά και στα μέτρα που λαμβάνονται σε παγκόσμιο, ευρωπαϊκό και εθνικό επίπεδο.\nΑναφέρονται ορισμένα σημεία αυτής:\n«Ο ρυθμός ανάπτυξης της ελληνικής οικονομίας εκτιμάται να επιβραδυνθεί σημαντικά το 2020 δεδομένων των επιπτώσεων της εξάπλωσης του κορωνοϊού. Οι επιπτώσεις αυτές προς το παρόν δεν μπορούν να ποσοτικοποιηθούν με ακρίβεια, δεδομένου ότι δεν υπάρχουν ακόμη διαθέσιμα στοιχεία και η πανδημία είναι σε εξέλιξη. Ωστόσο, αναφέρεται ότι «..Με βάση τα τελευταία στοιχεία για την εξέλιξη της πανδημίας, η πιθανότερη εκδοχή είναι ότι θα υπάρξει σημαντική αρνητική επίπτωση στην οικονομία τα δύο πρώτα τρίμηνα του 2020, η οποία θα αντισταθμιστεί μερικώς τα δύο τελευταία τρίμηνα».\nΣτο πλαίσιο της δημοσιονομικής πολιτικής, πρέπει να αξιοποιηθούν όλες οι δυνατότητες για τη χρηματοδότηση των δαπανών για την αντιμετώπιση της νόσου και να ελαχιστοποιηθούν οι αρνητικές επιδράσεις στην πραγματική οικονομία «με τέτοιο τρόπο ώστε να υπάρξει η μικρότερη δυνατή επίπτωση στη βιωσιμότητα του δημόσιου χρέους». Η εξάπλωση του κορωνοϊού συνιστά σήμερα τη μεγαλύτερη πηγή κινδύνου για την παγκόσμια και ευρωπαϊκή οικονομία. Σχετικώς, αναφέρεται ότι ο ΟΟΣΑ αλλά και εμπειρογνώμονες στην ΕΚΤ έχουν διατυπώσει σενάρια, μετριοπαθή και μη, αναφορικά με τις οικονομικές επιπτώσεις της νόσου.\nΣτις δράσεις της Ευρωπαϊκής Κεντρικής Τράπεζας αναφέρεται η Έκθεση του Διοικητή στο πλαίσιο της άσκησης της ενιαίας νομισματικής πολιτικής. Πρόκειται για τις αποφάσεις που έλαβε το Διοικητικό Συμβούλιο της ΕΚΤ στη συνεδρίαση της 12ης Μαρτίου με τη λήψη ολοκληρωμένης δέσμης μέτρων νομισματικής πολιτικής. Σχετικώς και τα εποπτικά μέτρα του Εποπτικού Συμβουλίου της ΕΚΤ. «Στις 18 Μαρτίου η ΕΚΤ.. αποφάσισε να διαθέσει συνολικά 750 δισεκ. Ευρώ, στο πλαίσιο έκτακτου προγράμματος αγοράς τίτλων που συνδέεται με την πανδημία (Pandemic Emergency Purchase Programme-PEPP), στο οποίο θα γίνονται δεκτά και ελληνικά κρατικά ομόλογα, μέσω της επαναφοράς της εξαίρεσης (waiver) από τους γενικούς κανόνες επιλεξιμότητας ομολόγων». «Οι ελληνικές τράπεζες, κάνοντας χρήση των προαναφερόμενων νομισματικών και εποπτικών διευκολύνσεων της ΕΚΤ, προχώρησαν ήδη σε ανακοίνωση δράσεων για τη διευκόλυνση επιχειρήσεων σε κλάδους που θίγονται από την κρίση του κορωνοϊού.» Η εφαρμογή λύσεων για την αντιμετώπιση του υψηλού αποθέματος των Μη Εξυπηρετούμενων Δανείων τελεί «υπό αναθεώρηση ενόψει των έκτακτων περιστάσεων και των συνθηκών…Αναμένεται δηλαδή να επηρεαστεί αρνητικά η πορεία προς την επίτευξη του στόχου της σημαντικής μείωσης του ποσοστού των ΜΕΔ το αμέσως επόμενο χρονικό διάστημα, όχι όμως και ο τελικός στόχος».\nΗ Έκθεση του Διοικητή αναφέρεται στους εξωτερικούς και εγχώριους κινδύνους της οικονομίας, στις προϋποθέσεις για διατηρήσιμη ανάπτυξη υπογραμμίζοντας τις παρεμβάσεις που παράγουν μεσοπρόθεσμα αποτελέσματα και δεν πρέπει να αγνοηθούν.\n«Η μεγαλύτερη πρόκληση για τη ζώνη του ευρώ σήμερα, που θέτει σε δεύτερη μοίρα όλα τα προηγούμενα, είναι η προστασία της ανθρώπινης ζωής και η διαφύλαξη της κοινωνικής συνοχής..». «Επειδή οι δυνατότητες των κρατών-μελών δεν είναι οι ίδιες, η επίδειξη συνοχής, αλληλεγγύης και ευελιξίας στην αντιμετώπιση της πανδημίας και η παροχή διευκολύνσεων στα κράτη-μέλη που έχουν τη μεγαλύτερη ανάγκη ή έχουν δημοσιονομικές δυσκολίες είναι καταλυτικής σημασίας για την καταξίωση της διακυβέρνησης της ζώνης του ευρώ στη συνείδηση των πολιτών αυτή την κρίσιμη περίοδο».\nΗ Έκθεση του Διοικητή της Τράπεζας της Ελλάδος για το έτος 2019 και το σχετικό Δελτίο Τύπου με ημερομηνία 20-03-2020 είναι διαθέσιμα στην ιστοσελίδα της Τράπεζας της Ελλάδος www.bankofgreece.gr


Εκτός αυτών απαιτείται και η σφραγίδα του κτηνιάτρου.\nελα να το πεις στο χωριο αυτο... το 99% των σκυλων θα πεσουν κατω και θα χτυπιουνται απο τα γελια μολις το ακουσουν ==__))\nΑυτό για την σφραγίδα είναι σωστό,γιατί εγώ μπορεί να έχω βιβλιάριο για το σκυλί ή την γάτα μου με τα αυτοκόλλητατων εμβολίων επάνω, αλλά ποιος εκτός απόέμενα μπορεί να πει με σιγουριά ότι έγιναν τα εμβόλια στο ζωάκι μου, μπορεί να ακούγεται χαζό αλλά έτσι είναι, επίσης πως ξέρω ότι ένας που και καλά λέει ότι γνωρίζειπως να κάνει εμβόλιο σημαίνει ότι το κάνει σωστά, από ποιον έμαθε; Επειδή είμαι από αγροτική περιοχή και έχουμε πολλά σκυλιά, ειδικά κυνηγόσκυλα, και τσομπανόσκυλα υπάρχουν πολύ που λένε ότι γνωρίζουν πώς να κάνουν ένα εμβόλιο, όμως εγώ δεν παύω να προτιμώ έναν κτηνίατρο, άσχετα αν είναι ακριβοί. Για παράδειγμα η σκυλίτσα μου θα γίνει 3 χρονών τον Αύγουστο και μέχρι τώρα τηνέχω κάνει, όταν ήταν 2[SUP]ο[/SUP] μηνω(1[SUP]α[/SUP] δόση), 3[SUP]ο[/SUP] μηνών(2[SUP]η[/SUP] δόση), και 4[SUP]ο[/SUP] μηνών (3[SUP]η[/SUP] δόση), μετά από 6μήνες από αυτές (τις 3 δόσεις δηλαδή) όταν ήταν 10 μηνών η σκυλίτσα μου έκανε ακόμα μια δόση εμβολίων (4[SUP]η[/SUP] δόση) Ιούνιο μηνά (του 2011) 20μηνών δηλαδή μετά από ένα χρόνο από την 4η δόση έκανε ακόμα μια πάλι Ιούνιο (του2012) (5[SUP]η[/SUP] δόση) και τώρα θα πάμε πάλι για ακόμα μια δόση εμβολιων (6[SUP]η[/SUP]δόση). Συνολικά έχουμε κάνει 5 δόσεις εμβολίωναπό 30 ευρώ η κάθε μια. Θα ήθελα να ρωτήσω εσείς κάθε ποτέ εμβολιάζεται τον σκύλο σας;\nLast edited: 11 Ιουνίου 2013\nΤώρα, που οι δικές μου είναι ενήλικες, τις κάνω εμβόλια κάθε χρόνο. Στη Barbie όταν ήταν κουτάβι έκανα 1 επαναληπτικό όταν ήταν 4 μηνών (το πρώτα 2 τα έκανε η εκτροφέας) και ξανά μετά από 6 μήνες (όπως εσύ δηλαδή). Εκτός από το εξαπλό στη Barbie κάνω και εμβόλιο για kennel cough επειδή πηγαίνουμε σε εκθέσεις. Στη Ρέα δεν κάνω γιατί δεν έχει επαφή με πολλά σκυλιά.\nΆρα είμαι οκ!!! haviharakennel, εσένα πόσο κοστίζουν οι δόσεις εμβολίων;\nΌταν ήμουν Θεσσαλονίκη 25€, τώρα εδώ στο χωριό που είμαι 15€ αλλά είναι φίλος μου.\nεμενα εκανε ετησια εμβολια και στις δυο,,, και για τη λυσσα.. και μας εδωσε και κονκαρδες να κρεμασω στο λουρι τους οτι εχουν κανει αντλυσικο και εδωσα 45 ευρω...\nΕγω δεν ξερω τι θα μας κανει φετος, την αλλη εβδομαδα θα παμε, για την λυσα καναμε στην 3η και στην 4η δοση, στην 5η(περυσι) δεν μας εκανε, τωρα φετος δεν ξερω μπορει και ναι γιατι υπαρξε και κρουσμα στην συνδο και ειμαστε 1 ωρα(περιπου) και ισως για ασφαλεια!!!\nΟταν ημουν στην Αθήνα τα πρώτα εμβόλια που έκανα στον Άφρο ενημέρωσα να μη γίνουν και τα 3 μαζι... αλλα του παρήγγειλα να μου τα βρει αποσπόμενα και ο ιός να μην είναι ζωντανός. Δεν έγιναν τελικά ακριβώς έτσι, αλλά προσπάθησε ο άνθρωπος και βρήκαμε κάτι. Βρίσκω παράλογο να γίνονται εμβολιασμοί 6πλοι και 8πλοι κι όλοι οι ιοι ενεργοί. Δεν υπάρχει λογική σε αυτό!!!!!\nεμενα παντως που εκανε στη μικρη 5μηνων 9μιση κιλα τα εμβολια μαζεμενα επεσε ταβλα μια ολοκληρη μερα,,, η μεγαλη 13μηνων 29 κιλα δεν χαμπαριασε τιποτα,,,,,\nΕμείς πάντως μέχρι στιγμής κάθε φορά που κάνουμε κάποια δόση εμβολίων, ποτέ δεν είχαμε κανένα σύμπτωμα παρενέργειας, άσχετα που κάθε φορά η κτηνίατρος μας έλεγε ότι μπορεί να δημιουργηθεί ένα πρήξιμο στο σημείο όπου έγινε το εμβόλιο, εμείς δεν είχαμε κάτι τέτοιο, ήταν όλα μια χαρά!!! Την Δευτέρα προχθές κάναμε και την επαναληπτική μας δόση εμβολίων για φέτος και μας έκανε (όπως και πέρυσι) τα NOBIVAC DHPPi και NOBIVAC RL, μήπως γνωρίζει κάποιος να μου πει γιατί ακριβώς είναι αυτά τα εμβόλια;\nPharmaka.gr - NOBIVAC DHPPi+RL (MSD)\nΤο μόνο εμβόλιο που πρέπει να κάνει ο σκύλος κάθε χρόνο γιατί δεν έχει μεγάλη διάρκεια κάλυψης (6 μήνες) είναι αυτό της λεπτοσπείρωσης. Κάθε χρόνο επίσης πρέπει να κάνει και αυτό της λύσσας, και αυτό επειδή το επιβάλει ο νόμος, αν και έχει διάρκεια δράσης-κάλυψης 3 χρόνια. Τα υπόλοιπα μπορούν να γίνονται κάθε τρία χρόνια και είσαι και νόμιμος. Δεν πρέπει να γίνεται υπερβολικός εμβολιασμός στο σκύλο.\nΠάντως γι 'αυτό που λες vasgial, ότι δηλαδή ο εμβολιασμός μπορεί να γίνεται και ανά 3 χρόνια, εκτός της λεπτοσπείρωσης και της λύσσας(αυτό βάση νόμου και όχι γιατί τόσο είναι η ισχύ του εμβολίου, όπως της λεπτωσπείρωσης), το ρώτησα στην κτηνίατρο μου και μου είπε ότι κανονικά θα πρέπει κάθε χρόνο να γίνεται μία επαναληπτική δόση για να κρατάμε την ''τιμή του εμβολίου''(έτσι νομίζω μου το είπε, αν θυμάμαι και καλά, αν κάνω λάθος ας με διορθώσει κάποιος) και όχι ανά 3 χρόνια, για όλα τα εμβόλια μου είπε ισχύει αυτό (να γίνονται κάθε χρόνο), όχι μόνο π.χ. για την λεπτωσπείρωση, τώρα τι είναι σωστό και τι όχι δεν μπορώ να αποφασίσω εγώ ούτε και να ξέρω, και τώρα μου είπε ότι εμβόλιο θα κάνουμε πάλι του χρόνου τον Ιούνιο!!! Δηλαδή θα μπορούσε να μου έκανε μόνο το NOBIVAC RL που είναι για λεπτωσπείρωση και λύσσα(από ότι κατάλαβα) και όχι και το NOBIVAC DHPPi; θα ήταν καλύτερα;\nΛύσσα και Λεπτοσεπιρωσης καλό θα ήταν να το κάνει , αν αποφασίσεις να το πας για εμβολιασμό (γενικά) /\nΕιδικά της Λύσσας , μιας που πρόκειται για επικινδυνότατη νόσο , που πλέον βρίσκεται ΞΑΝΑ σε έξαρση στην χώρα μας , και που μάλιστα βρέθηκε λυσσύποτπος δαγκωμένος ΑΝΘΡΩΠΟΣ πρόσφατα\nΠήγαμε για τον ετήσιο εμβολιασμό την περασμένη Δευτέρα, και μας έκανε το NOBIVAC DHPPi και το NOBIVAC RL(το οποίο είναι για λύσσα και λεπτωσπείρωση) δεν τίθεται θέμα για αυτά τα 2, ειδικά για την λύσσα αφού τους τελευταίους μήνες είχαμε κρούσματα στην Ελλάδα, απλά εγώ είπα τι μου είπε η κτηνίατρος μου, όταν την ρώτησα για τον εμβολιασμό ανά 3 χρόνια(πλην της λύσσας και της λεπτωσπείρωσης τα οποία θα πρέπει να γίνονται κάθε χρόνο, το ένα βάση νόμου (της λύσσας), και της λεπτωσπείρωσης γιατί περνάει η ισχύ του μετά τους 6 ή 12 μήνες, δεν γνωρίζω ακριβώς), και μου είπε ότι κανονικά θα πρέπει κάθε χρόνο να γίνεται μία επαναληπτική δόση για να κρατάμε την ''τιμή του εμβολίου''(έτσι νομίζω μου το είπε, αν θυμάμαι και καλά, αν κάνω λάθος ας με διορθώσει κάποιος) και όχι ανά 3 χρόνια, για όλα τα εμβόλια μου είπε ισχύει αυτό (να γίνονται κάθε χρόνο), και απλά ρώτησα αν όντος είναι καλό και γενικά τι θα πρέπει να κάμουμε ανά 3 χρόνια ή κάθε χρόνο τον επαναληπτικό εμβολιασμό (σε όλα τα εμβόλια αναφέρομαι);!\nη ευρωπαικη οδηγια θα σου δωσει τη σωστη απαντηση,,, οχι ο ελληνας κτηνιατρος που κοιταει πως να κανει καθε μηνα εμβολιο στο σκυλο σου για να τα κονομησει.... το εχουν καταξευτιλησει το θεμα ορισμενοι,,, πας στο κτηνιατρειο και εχουν στην αιθουσα αναμονης ενημερωτικα φυλλαδια για τα εμβολια που πρεπει να κανουμε κανονικα στο σκυλο μας ωστε να ειναι καλυμενος και απο δαγκωμα κομπρας και αραχνης του αμαζονιου,,,, ===)))\nΑυτό που σου έγραψα είναι η συνισταμένη τριών πραγμάτων. Πολύ διάβασμα, αρκετή εμπειρία και συμβουλές κτηνιάτρου. Και σκέψου και το άλλο, είναι πιο ξύπνιοι οι δικοί μας οι γιατροί από τους Ευρωπαίους γιατρούς ή από τις ίδιες τις φαρμακοβιομηχανίες που γράφουν στις οδηγίες του εμβολίου την διάρκεια κάλυψης; Ακόμα και η νομοθεσία μας από το 2012 προβλέπει αυτά που σου έγραψα, με καθυστέρηση βέβαια σε σχέση με την υπόλοιπη Ευρώπη. Σίγουρα όταν ακούς ένα κτηνίατρο να σου λέει τα δικά του θα προβληματιστείς αλλά αυτό ισχύει για όλα τα πράγματα, οι απόψεις διίστανται.\nΚαταλαβαίνω απόλυτα αυτό που μου λες, απλά δεν ξέρω τι ακριβώς θα πρέπει να κάνουμε εμείς, να κάνουμε κάθε χρόνο εμβόλια ή ανά 3 χρόνια, απλά ρώτησα και την κτηνίατρο μου που λογικά θα έπρεπε ξέρει, και μου είπε όχι θα πρέπει να γίνονται κάθε χρόνο, και μου ανέφερε ως παράδειγμα το αντιτετανικό εμβόλιο, ρωτώντας με κάθε πότε το κάνουμε εμείς και εγώ της απάντησα κάθε 10 χρόνια, και αυτή μετά μου είπε ότι εγώ ως κτηνίατρος θα πρέπει να το κάνω κάθε πέντε χρόνια επειδή έρχομαι σε επαφή με τα ζώα τόσο συχνά, άρα μήπως ήθελε να μου πει ότι καλό θα ήταν να γίνονται κάθε χρόνο στο σκυλάκι μου λόγο του ότι μένει έξω και όχι μέσα στο σπίτι, το σκέφτηκα και αυτό, αλλά και δεν μου απάντησε ξεκάθαρα αν όντως πλέον και βάση νόμου οι εμβολιασμοί μπορούν να γίνονται κάθε 3 χρόνια, γι 'αυτό δεν ξέρω και τι ακριβώς θα πρέπει να κάνουμε!


Σατανερί - Εθνική Λυρική Σκηνή\nΗμέρες Μουσικού Θεάτρου / Εναλλακτική Σκηνή\nΚαλλιτεχνική Περίοδος 2018/19 - Θεόφραστος Σακελλαρίδης\nΜΟΥΣΙΚΗ ΔΙΕΥΘΥΝΣΗ - ΑΠΟΚΑΤΑΣΤΑΣΗ ΜΟΥΣΙΚΟΥ ΥΛΙΚΟΥ\nΣΚΗΝΙΚΟ - ΚΟΣΤΟΥΜΙΑ\nΔΙΕΥΘΥΝΣΗ ΦΩΝΗΤΙΚΟΥ ΣΥΝΟΛΟΥ chórεs\nΔΙΔΑΣΚΑΛΙΑ ΦΩΝΗΤΙΚΟΥ ΣΥΝΟΛΟΥ chórεs\nΣΥΝΕΡΓΑΣΙΑ ΣΤΗΝ ΨΗΦΙΟΠΟΙΗΣΗ ΤΟΥ ΜΟΥΣΙΚΟΥ ΥΛΙΚΟΥ\nΜυρτώ Αδαλή, Λίνα Γερονίκου, Μαριέττα Σαρρή, Μαριλένα Σουρή\nΦΩΝΗ ΤΟΥ ΑΡΧΑΓΓΕΛΟΥ ΓΑΒΡΙΗΛ\nΑΡΧΗΓΟΣ ΤΩΝ ΠΝΕΥΜΑΤΩΝ - ΕΛΕΝΗ\nΚΙΝΕΖΟΣ - ΠΑΡΘΕΝΑ\nΣατυρική φαντασμαγορία σε πρόλογο και δύο μέρη\nΤο σκηνικό και τα κοστούμια είναι της Αλεξίας Θεοδωράκη, η χορογραφία του Φώτη Διαμαντόπουλου και οι φωτισμοί του Χρήστου Τζιόγκα.\nΤον ρόλο του Σατανά ερμηνεύει η Μυρτώ Μποκολίνη και του Ανδρέα ο Δημήτρης Ναλμπάντης. Μαζί τους, καταξιωμένοι αλλά και νεότεροι πρωταγωνιστές: Βασίλης Δημακόπουλος, Γιάννης Κάβουρας, Μαρία Κατριβέση, Κωστής Ρασιδάκις, Πάνος Ζυγούρος, Χριστίνα Ασημακοπούλου, Αλίνα Κοτσοβούλου.\nΣυμμετέχει το φωνητικό σύνολο chórεs υπό τη μουσική διεύθυνση της Μαρίνας Σάττι και 18μελές μουσικό σύνολο.\nΧαράλαμπος Γωγιός Μουσική διεύθυνση, αποκατάσταση μουσικού υλικού\nΜελέτησε με τους Φίλιππο Τσαλαχούρη και Δημήτρη Λιωνή. Είναι απόφοιτος του Τμήματος Μουσικών Σπουδών του Πανεπιστημίου Αθηνών. Ως συνθέτης, αρχιμουσικός και μουσικολόγος ασχολείται συστηματικά με την όπερα και το μουσικό θέατρο. Έχει συνεργαστεί με πλήθος θεσμών σε Ελλάδα και εξωτερικό (Φεστιβάλ Αθηνών και Επιδαύρου, ΕΛΣ, ΜΜΑ, ΜΜΘ, Εθνικό Θέατρο, Θέατρο Τέχνης, Ορχήστρα των Χρωμάτων, Όπερα Νώυκαιλν Βερολίνου κ.ά.). Έργα του έχουν βραβευτεί σε Ελλάδα, Μεγάλη Βρετανία και Τσεχία. Ως συνιδρυτής της ομάδας «Οι όπερες των ζητιάνων» έχει παρουσιάσει έργα Βέρντι, Ροσσίνι, Κυπουργού, Σακελλαρίδη κ.ά. Υπήρξε υπεύθυνος σπουδών του Εργαστηρίου Μουσικού Θεάτρου του ΔΗΠΕΘΕ Πάτρας ως το 2015. Το 2012, η όπερα Yasou Aida! τιμήθηκε από την Ένωση Ελλήνων Θεατρικών και Μουσικών Κριτικών. Η μουσική του για την Αντιγόνη του Σοφοκλή (Εθνικό Θέατρο, 2016) βραβεύτηκε στα Θεατρικά Βραβεία Κύπρου. Διδάσκει στη Δραματική Σχολή του Εθνικού Θεάτρου και στο Ωδείο Αθηνών.\nΓεννήθηκε στη Θεσσαλονίκη. Σπούδασε στο Τμήμα Θεάτρου της Σχολής Καλών Τεχνών του Αριστοτελείου Πανεπιστημίου Θεσσαλονίκης, όπου εκπόνησε και τη διδακτορική του διατριβή. Πραγματοποίησε μεταπτυχιακές σπουδές θεατρολογίας στο Πανεπιστήμιο Paris III. Έχει διδάξει στο Τμήμα Θεάτρου (ΑΠΘ), στο Τμήμα Μουσικής Επιστήμης και Τέχνης (Πανεπιστήμιο Μακεδονίας), στο Τμήμα Θεατρικών Σπουδών (Πανεπιστήμιο Πατρών), καθώς και στις Δραματικές Σχολές του Εθνικού Θεάτρου και του Κρατικού Θεάτρου Βορείου Ελλάδος, όπου και εργάστηκε ως σύμβουλος δραματολογίου. Ως σκηνοθέτης μουσικού θεάτρου και όπερας έχει συνεργαστεί με Εθνική Λυρική Σκηνή, Φεστιβάλ Αθηνών, Όπερα Νώυκαιλν Βερολίνου, Μέγαρο Μουσικής Θεσσαλονίκης, Όπερα Θεσσαλονίκης, «Όπερες των ζητιάνων», ΔΗΠΕΘΕ Πάτρας, Στέγη Ιδρύματος Ωνάση κ.ά. Έχει σκηνοθετήσει έργα κλασικού ρεπερτορίου, αλλά και σύγχρονων συνθετών, όπως την παγκόσμια πρώτη της Φόνισσας του Γιώργου Κουμεντάκη (ΕΛΣ, 2014). Από τον Φεβρουάριο του 2017 είναι καλλιτεχνικός διευθυντής της Εναλλακτικής Σκηνής της Εθνικής Λυρικής Σκηνής.\nΔημήτρης Δημόπουλος Σκηνοθεσία\nΞεκίνησε ως σταντ-απ κωμικός το 1996 στις «Νύχτες κωμωδίας». Έχει γράψει τους σταντ-απ μονολόγους Αντί διδακτορικού και Υπερπαραγωγή και το λιμπρέτο για τις όπερες Το λυκόφως των χρεών, ΑirRossini και Yasou Aida!, για το οποίο βραβεύτηκε με τον Έπαινο «Κάρολος Κουν» Δραματουργίας Ελληνικού Έργου (Ένωση Ελλήνων Θεατρικών και Μουσικών Κριτικών, 2012). Σκηνοθέτησε τα μουσικοθεατρικά δρώμενα Kafka-Fragmente, Das Schubert Diploma και Νυχτερινά Τραγούδια, την οπερέτα Σατανερί και τις θεατρικές παραστάσεις Οι ευνοούμενοι του Μίδα και Τσάικα!. Ως μεταφραστής έχει εργαστεί σε υποτιτλισμό και μεταγλώττιση και στην ΕΛΣ (μεταφράσεις έργων Η νυχτερίδα, Πιμπινόνε, Ο Ορφέας στον Άδη). Γνωρίζει γερμανικά, αγγλικά, ισπανικά, ρωσικά, είναι πτυχιούχος υποκριτικής (Ανωτέρα Δραματική Σχολή Ίασμος), πτυχιούχος Τμήματος Τουριστικών Επιχειρήσεων (ΤΕΙ Αθηνών) και απόφοιτος της Γερμανικής Σχολής Αθηνών. Την καλλιτεχνική περίοδο 2018/19 περιοδεύει με τον νέο του σταντ-απ μονόλογο Καφρόκρεμα και συμπράττει με ΕΛΣ (μετάφραση μιούζικαλ Οnce), Μουσικά Σύνολα Δήμου Αθηναίων και ΚΟΘ (Stand-Up Symphony).\nΑλεξία Θεοδωράκη Σκηνικό, κοστούμια\nΣκηνογράφος και ενδυματολόγος, γεννήθηκε στην Αθήνα, όπου σπούδασε κλασική κιθάρα στο Απολλώνιο Ωδείο, καθώς και σχέδιο και ζωγραφική με τον ζωγράφο Γ. Μπουρναζάκη. Αφού ολοκλήρωσε τις σπουδές της στο μεταφραστικό τμήμα του Γαλλικού Ινστιτούτου Αθηνών, συνέχισε στη Βενετία, όπου αποφοίτησε από το τμήμα σκηνογραφίας-ενδυματολογίας της Ακαδημίας Καλών Τεχνών. Έχει εργαστεί ως σκηνογράφος και ενδυματολόγος σε θέατρο, όπερα, χοροθέατρο, κινηματογράφο, σε ελληνικές και ξένες παραγωγές. Συνεργάστηκε, μεταξύ άλλων, με τους Θ. Γκόνη, Τ. Ράντζο, Α. Ευκλείδη, Α. Καραζήση, Θ. Γλυνάτση, Ρ. Γαϊτάνου, Μ. Γυπαράκη, Φ. Μπαξεβάνη, Δ. Σκλάβο, Κ. Φλέσσα, Τ. Τουλιάτο, Δ. Πιατά, Α. Παπαδάτου, Σ. Λιβαθινό, Π. Βούλγαρη, Γ. Σακαρίδη, Α. Σιδηροπούλου, Κ. Αρβανιτάκη, Ε. Φεζολάρι. Έχει συνεργαστεί με ΚΘΒΕ, ΔΗΠΕΘΕ Καβάλας, Σερρών, Αγρινίου και Κοζάνης, Φεστιβάλ Αθηνών και Επιδαύρου, Όπερα Θεσσαλονίκης, ΕΛΣ, Λυρικό Θέατρο Τζουζέππε Βέρντι (Τεργέστη) και Ομάδα Μουσικού Θεάτρου Ραφή.\nΦώτης Διαμαντόπουλος Χορογραφία\nΣπούδασε στην Κρατική Ακαδημία Χορού του Κιέβου και στην Ακαδημία Χορού της Βουδαπέστης. Από το 1997 ανήκει στο δυναμικό του μπαλέτου της Εθνικής Λυρικής Σκηνής, ενώ το 2003 έγινε Κορυφαίος. Έχει συνεργαστεί με την ομάδα χορού του Κρατικού Θεάτρου Βορείου Ελλάδος, το μπαλέτο της Όπερας του Καζάν (Δημοκρατία του Ταταρστάν, Ρωσία), έχει συμμετάσχει σε παραγωγές του Μεγάρου Μουσικής Αθηνών καθώς και σε ανεξάρτητες παραγωγές σύγχρονου και κλασικού χορού. Δίδαξε κλασικό χορό στις Ανώτερες Επαγγελματικές Σχολές της ΕΛΣ και της Ραλλούς Μάνου. Κατά τη διετία 2011/13 υπήρξε χοροδιδάσκαλος-répétiteur στο Μπαλέτο της ΕΛΣ. Έχει χορογραφήσει και παρουσιάσει παραστάσεις χορού και έχει επιμεληθεί την κινησιολογία και χορογραφία σε διάφορες παραστάσεις θεάτρου, όπερας και οπερέτας για την ΕΛΣ, το Εθνικό θέατρο, το Μέγαρο Μουσικής Αθηνών κ.ά. Από το 2017 έχει τη θέση του χοροδιδασκάλου και βοηθού χορογράφου στο Μπαλέτο της ΕΛΣ.\nΓεννήθηκε στη Θεσσαλονίκη. Εκεί άρχισε να ασχολείται επαγγελματικά με τη φωτογραφία και τον σχεδιασμό-χειρισμό φωτισμών σε παραστάσεις θεάτρου, χορού και μουσικής. Έκτοτε έχει συνεργαστεί με πολλούς καλλιτέχνες, ενώ έχει φωτίσει πολυάριθμες παραγωγές στην Εθνική Λυρική Σκηνή.\nΜαρίνα Σάττι Διεύθυνση φωνητικού συνόλου chórεs\nΦοίτησε στην Αρχιτεκτονική Σχολή του ΕΜΠ. Παράλληλα σπούδασε θέατρο (Σχολή Δραματικής Τέχνης Βεάκη και Κεντρική Σκηνή). Έχει πτυχίο κλασικού πιάνου, ανώτερων μουσικών σπουδών και δίπλωμα κλασικού τραγουδιού, ενώ είναι απόφοιτη του Κολεγίου Μουσικής του Μπέρκλεϋ ως υπότροφος. Έχει εκπροσωπήσει την Ελλάδα στη European Jazz Orchestra ’09 κι έχει συνεργαστεί με καλλιτέχνες όπως οι Μπόμπυ ΜακΦέρριν, Ουέιν Σόρτερ και Ντανίλο Πέρες. Ως ηθοποιός έχει πρωταγωνιστήσει στις παραστάσεις West Side Story, Ερωτόκριτος, Shrek the Musical κ.α., ενώ έχει δανείσει τη φωνή της στη μεταγλωττισμένη ταινία της Ντίσνεϋ Βαϊάνα. Δημιούργησε το γυναικείο φωνητικό σύνολο fonέs (2016) και την 50μελή γυναικεία χορωδία chόrεs (2017). Το single Μάντισσα σε δική της μουσική και ενορχήστρωση έφτασε στην πρώτη θέση των charts σε Ελλάδα και Βουλγαρία, οδηγώντας σε διεθνή δισκογραφική συμφωνία με τη Universal Music Berlin. Ψηφίστηκε «Γυναίκα Μουσικός της Χρονιάς» από τους αναγνώστες του Votre Beauté. Tραγούδησε στο Champion of Earth Awards των Ηνωμένων Εθνών στη Νέα Υόρκη (2018).\nΧριστίνα Ασημακοπούλου Αρχηγός των πνευμάτων, Ελένη\nΥψίφωνος, ξεκίνησε τις σπουδές της στο λυρικό τραγούδι με τη Μάτα Κατσούλη, παίρνοντας δίπλωμα από την τάξη της με άριστα παμψηφεί, α΄ βραβείο και ειδική διάκριση. Παράλληλα, υπήρξε μέλος του Στούντιο Όπερας της ΕΛΣ. Είναι πτυχιούχος μουσικολόγος του Τμήματος Μουσικών Σπουδών του ΕΚΠΑ με θέμα διπλωματικής εργασίας: «Η μουσική και οι παραστάσεις Μελοδράματος στην Ερμούπολη του 19ου αιώνα». Από το 2012 τραγουδάει ως μονωδός σε παραγωγές της ΕΛΣ και έχει συμπράξει με την Καμεράτα, τη Συμφωνική Ορχήστρα της ΕΡΤ, τη Συμφωνική Ορχήστρα του Δήμου Αθηναίων, την Αθηναϊκή Συμφωνική Ορχήστρα Νέων, την Πολυφωνική Χορωδία Πατρών και την Ορχήστρα του Πανεπιστημίου Αθηνών. Επίσης, συμπράττει σε τακτική βάση με την παγκοσμίου φήμης πιανίστα Κριστίνα Ορτίς (φωνή-πιάνο) στο Μπορντώ της Γαλλίας. Ως περφόρμερ έχει εμφανιστεί σε έργα των Φρανκ Βέντεκιντ, Τεννεσσή Ουίλλιαμς, Ουίλλιαμ Πόου Λ., Τσιμάρα Τζανάτου, Δημήτρη Δημητριάδη.\nΒασίλης Δημακόπουλος Χαράλαμπος\nΒαθύφωνος, γεννήθηκε στην Πάτρα. Πτυχιούχος βιολιού και ανώτερων θεωρητικών. Σπούδασε τεχνολογία ήχου και έκανε μεταπτυχιακές σπουδές στη μουσική τεχνολογία στο Πανεπιστήμιο του Γιορκ στην Αγγλία. Από το 2014 έως το 2016 υπήρξε μέλος του Εργαστηρίου Λυρικού Θεάτρου του ΔΗΠΕΘΕ Πάτρας συμμετέχοντας στις παραγωγές Σατανερί, Σφίξε με… ξανά, Mozart Mania και Διδώ και Αινείας. Συμμετείχε στην όπερα για παιδιά Η βασίλισσα του χιονιού (Θοδωρής Αμπαζής, ΔΗΠΕΘΕ Πάτρας, 2014/15) και στο μιούζικαλ Το κορίτσι που επιμένει (Τηλέμαχος Τσαρδάκας, Θέατρο Act, 2015/16). Το 2016 εμφανίστηκε ως έκτακτος χορωδός με τη Χορωδία της Εθνικής Λυρικής Σκηνής στην Αΐντα (σκηνοθ. Ενρίκο Καστιλιόνε) και το 2017 στον Λόενγκριν (σκηνοθ. Άντονυ ΜακΝτόναλντ). Συμμετείχε επίσης στο μιούζικαλ του Δημήτρη Μαραμή Ερωτόκριτος (σκηνοθ. Κωνσταντίνος Ρήγος, Εναλλακτική Σκηνή ΕΛΣ, 2017) και στην όπερα σε παράφραση Το λυκόφως των χρεών (σκηνοθ. Αλέξανδρος Ευκλείδης, Εναλλακτική Σκηνή ΕΛΣ, 2017).\nΔημήτρης Δημόπουλος Φωνή του αρχάγγελου Γαβριήλ\nΠάνος Ζυγούρος Τσιτσιπλής\nΓεννήθηκε στην Αθήνα. Σπούδασε στη Δραματική Σχολή του Εθνικού Θεάτρου, από όπου και αποφοίτησε τον Ιούνιο του 2018. Έχει συμμετάσχει σε διεθνές σεμινάριο υποκριτικής στο Βερολίνο υπό την αιγίδα του Θεάτρου Σαουμπύνε. Τη θεατρική περίοδο 2018/19 συμμετείχε στην παράσταση Κωμωδία των παρεξηγήσεων σε σκηνοθεσία Κατερίνας Ευαγγελάτου.\nΓιάννης Κάβουρας Παμίκος\nΤενόρος, σπούδασε βιολί, πιάνο, ανώτερα θεωρητικά και μονωδία (τάξη Πάνου Δήμα, δίπλωμα με άριστα παμψηφεί και α΄ βραβείο). Μελέτησε με τους Σεμπαστιάν Βιττούτσι (Βιέννη), Τζέιν Χένσελ και Μπράιαν Ύμελ. Έχει ερμηνεύσει, μεταξύ άλλων, Άλμπερτ Χέρρινγκ (ΜΜΘ), Νεμορίνο (Το ελιξίριο του έρωτα), Ερνέστο (Ντον Πασκουάλε), Κόμη Αλμαβίβα (Ο κουρέας της Σεβίλλης), Φερράντο (Έτσι κάνουν όλες), Μπαζίλιο (Οι γάμοι του Φίγκαρο), Ματτέο Μπόρσα (Ριγολέττος), Μπέππε (Παλιάτσοι), Γκαστόνε (Τραβιάτα), Ρεμεντάδο (Κάρμεν), Ζαχαρούλη (Ο βαφτιστικός). Έχει συνεργαστεί με αρχιμουσικούς όπως οι Αντονέλλο Αλλεμάντι, Ρίτσαρντ Μπόνυνγκ, Ζούμπιν Μέτα. Επίσης, έχει ερμηνεύσει Ρέκβιεμ (Μότσαρτ), Ορατόριο των Χριστουγέννων (Σαιν-Σανς), Οι επτά τελευταίοι λόγοι του Χριστού (Ντυμπουά), Ορατόριο Ηλίας (Μέντελσον), Καντάτα TWV 1:877 (Τέλεμαν), Λειτουργία σε εποχή πολέμου (Χάυντν), Λειτουργία σε σι ελάσσονα (Μπαχ). Είναι πτυχιούχος ΤΕΦΑΑ (Πανεπιστήμιο Θεσσαλίας με μεταπτυχιακό δίπλωμα), μεταπτυχιακός φοιτητής του ΤΜΣ (Ιόνιο Πανεπιστήμιο, κατεύθυνση μονωδίας), ενώ υπήρξε μεταπτυχιακός φοιτητής στην Οργάνωση-Διοίκηση Επιχειρήσεων (MBA) του Πανεπιστημίου του Λέστερ.\nΜαρία Κατριβέση Συναπίκω\nΗθοποιός μουσικού θεάτρου και όπερας. Σε πολύ μικρή ηλικία, ακολουθώντας τις μουσικές ανησυχίες του πατέρα της, κέρδισε πανελλήνιο σχολικό διαγωνισμό τραγουδιού και ξεκίνησε μια εκπαιδευτική και επαγγελματική σταδιοδρομία σε Ελλάδα και Αμερική. Απόφοιτος του Ωδείου Φίλιππος Νάκας (δίπλωμα μονωδίας, α΄ βραβείο) και του Ελληνικού Ωδείου (πτυχίο σύγχρονου τραγουδιού), πτυχιούχος μουσικού θεάτρου και κινηματογράφου της Ακαδημίας Κινηματογράφου της Νέας Υόρκης, συνεργάστηκε με σπουδαία ονόματα του Μπρόντγουεϊ και διδάχτηκε υποκριτική από τον Κέβιν Σπέισι. Πρωτοεμφανίστηκε στο Κέντρο Παραστατικών Τεχνών του Νιου Τζέρσεϋ στο Handel’s Messiah Rocks. Πρωταγωνίστησε σε παραγωγές όπως Come and Go του Σ. Μπέκετ, Obsessed του Αγιάζ Πάλμα, Χήρα του Τζεφ Χόλμντεν, Η βασίλισσα του χιονιού του Θ. Αμπαζή, Σατανερί του Θ. Σακελλαρίδη, Ζωρζ Νταντέν του Μολιέρου, Διδώ και Αινείας του Πέρσελ. Δάνεισε τη φωνή της στην ταινία Μπάρμπι η πριγκίπισσα και η ροκ σταρ (2015). Ολοκλήρωσε το διετές Εργαστήρι Λυρικού Θεάτρου και το Στούντιο Όπερας του ΔΗΠΕΘΕ Πατρών.\nΑλίνα Κοτσοβούλου Γραμματεύς\nΗθοποιός, συγγραφέας, σκηνοθέτης. Γεννήθηκε στην Αθήνα, σπούδασε υποκριτική στο Κέντρο Αρχαίου Ελληνικού Δράματος της Ασπασίας Παπαθανασίου, μονωδία και ανώτερα θεωρητικά στο Ωδείο Φίλιππος Νάκας και είναι διπλωματούχος χοροθεραπεύτρια από τις Μπίλμαν-Τζωρτζάκη. Επιλέχθηκε από τρεις χιλιάδες υποψηφίους και αποφοίτησε από το μεταπτυχιακό πρόγραμμα της Σχολής Υποκριτικής Γκύλφορντ, με εξειδίκευση τη σκηνοθεσία και υποκριτική στο μουσικό θέατρο. Εργάζεται ως ηθοποιός στο θέατρο, τον κινηματογράφο και την τηλεόραση. Έχει συνεργαστεί με κορυφαίους Έλληνες και ξένους σκηνοθέτες, ενώ διδάσκει υποκριτική στα ελληνικά και στα αγγλικά. Μέλος της ελληνικής εταιρείας σκηνοθετών και μεταφραστών. Μεταφράσεις της έχουν παιχτεί στο θέατρο. Έγραψε και σκηνοθέτησε τη μουσική παράσταση m/s Flora ΙΙΙ, η οποία ολοκλήρωσε την τετραετή διαδρομή της στο Θέατρο Απόλλων της Ερμούπολης. Για το ίδιο θέατρο διασκεύασε το μυθιστόρημα του Μάνου Ελευθερίου Ο καιρός των χρυσανθέμων, εμβαθύνοντας στην προσωπικότητα της πρωταγωνίστριας του περασμένου αιώνα Ευαγγελίας Παρασκευοπούλου.\nΜυρτώ Μποκολίνη Σατανάς\nΥψίφωνος, γεννήθηκε στην Αθήνα. Απόφοιτη του Τμήματος Επικοινωνίας, Μέσων και Πολιτισμού του Παντείου Πανεπιστημίου, σπούδασε υποκριτική στην Ανώτερη Δραματική Σχολή του Γ. Κιμούλη, καθώς και μονωδία στο Ωδείο Ν. Σκαλκώτας. Το διάστημα 2007/10 συνεργάστηκε με την ΕΛΣ ερμηνεύοντας ρόλους στην Παιδική Σκηνή και σε παραγωγές οπερέτας. Πρωτοεμφανίστηκε στο εξωτερικό σε συνεργασία με τον αρχιμουσικό Λωράν Πιγιό στην όπερα Δάρδανος του Ζαν-Φιλίπ Ραμώ. Το 2011 συνέχισε την εκπαίδευσή της στο Στούντιο Όπερας του Θεάτρου Κάρλο Φελίτσε της Γένοβας. Έχει αποσπάσει βραβεία και διακρίσεις σε πολλούς διεθνείς διαγωνισμούς λυρικού τραγουδιού σε Ιταλία και Γαλλία. Έχοντας από το 2013 ως βάση της το Τόρρε ντελ Λάγκο, όπου ολοκλήρωσε την εκπαίδευσή της στην Ακαδημία του 60ού Φεστιβάλ Πουτσίνι, ερμήνευσε σε σημαντικά ιταλικά θέατρα πρωταγωνιστικούς ρόλους σε όπερες όπως Ντον Τζοβάννι, Παλιάτσοι, Τόσκα, Αδελφή Αγγελική, Ο μανδύας, Τζανέττο (Μασκάνι). Έχει εμφανιστεί σε συναυλίες σε Ιταλία, Βέλγιο, Ελβετία, Αυστρία.\nΔημήτρης Ναλμπάντης Ανδρέας\nΤενόρος, ξεκίνησε σπουδές στο Κρατικό Ωδείο Θεσσαλονίκης (τάξη Φ. Νικολαΐδου), τις οποίες ολοκλήρωσε στην Αθήνα με τον Φ. Βουτσίνο (δίπλωμα με άριστα). Έχει παρακολουθήσει μαθήματα τραγουδιού (Lied)-ορατορίου με τους Μ. Ικέουτσι και Α. Κοντογεωργίου, υποκριτικής με τον Δ. Καταλειφό και χορού με τη Λίλα Ζαφειροπούλου. Έχει εμφανιστεί σε ΕΛΣ, Όπερα Θεσσαλονίκης, Φεστιβάλ Αθηνών και Επιδαύρου, Φεστιβάλ Αρχαίας Κορίνθου, Δημήτρια Θεσσαλονίκης, ΜΜΑ, ΜΜΘ. Έχει συμπράξει με σημαντικούς αρχιμουσικούς και πολυάριθμες ορχήστρες (ΚΟΑ, ΚΟΘ, Ορχήστρα των Χρωμάτων, Εθνική Συμφωνική Ορχήστρα ΕΡΤ, Ορχήστρα Αμαντέους Σόφιας, Ορχήστρα Όπερας Τιμισοάρας, Συμφωνική Ορχήστρα Όπερας Βελιγραδίου). Έχει ερμηνεύσει ρόλους σε πολυάριθμες όπερες, ελληνικές και γαλλικές οπερέτες, καθώς και σε έργα σύγχρονων Ελλήνων συνθετών. Είναι ιδρυτικό μέλος της ομάδας σύγχρονου χορού «Έλδωρ».\nΚωστής Ρασιδάκις Ξενοκράτης\nΒαρύτονος, γεννήθηκε στη Βραζιλία και μεγάλωσε στην Κρήτη. Πήρε δίπλωμα τραγουδιού με άριστα και συνέχισε σπουδές στη Βιέννη. Από το 2001 συνεργάζεται σταθερά με την Εθνική Λυρική Σκηνή. Έχει συμμετάσχει σε πολλές παραγωγές όπερας όπως Μποέμ, Ντον Τζοβάννι, Ένα καπέλο από ψάθα Ιταλίας, Le grand Macabre, Κάρμεν, Πήτερ Γκράιμς, Βέρθερος, Η φόνισσα, καθώς επίσης Τζάννι Σκίκκι (Όπερα Θεσσαλονίκης), Λυσιστράτη (Μέγαρο Μουσικής Αθηνών). Έχει τραγουδήσει στις οπερέτες Οι απάχηδες των Αθηνών, Θυμήσου εκείνα τα χρόνια…!, Το μικρόβιο του έρωτα, Ο βαφτιστικός, Η Κρητικοπούλα, Η εύθυμη χήρα, Πικ-νικ, Η νυχτερίδα (Όπερα Θεσσαλονίκης) και Η κόρη της καταιγίδος (Φεστιβάλ Αθηνών). Επιπλέον, έχει πρωταγωνιστήσει σε παιδικές παραστάσεις της Εθνικής Λυρικής Σκηνής όπως Το μαγικό βιολί, Ο κουρέας της Σεβίλλης, Η Κοκκινοσκουφίτσα, Προσοχή! Ο πρίγκιπας λερώνει.\nΤο 2016, η μουσικός Μαρίνα Σάττι διοργάνωσε μια σειρά καλλιτεχνικών εκδηλώσεων με σκοπό την ανάδειξη του διεθνούς παραδοσιακού ρεπερτορίου. Οι ανωτέρω δραστηριότητες προσέλκυσαν το αυθόρμητο ενδιαφέρον πολλών νέων γυναικών, οι οποίες εξέφρασαν την επιθυμία τους να μάθουν περισσότερα για το πολυφωνικό τραγούδι. Το σύνολο αυτό ονομάστηκε chórεs. Σκοπός του συνόλου είναι η εκπαίδευση των μελών του στη μουσική, τον χορό και την υποκριτική και η ανάπτυξη καλλιτεχνών με ευρεία παιδεία και οξεία κοινωνική αντίληψη. Έχοντας ως κύριο μέσο επικοινωνίας τη μουσική, οι chórεs πειραματίζονται πάνω στη σύνδεση στοιχείων διαφορετικών πολιτισμών, καταργώντας γεωγραφικά και ηλικιακά σύνορα, και αξιοποιώντας όλα τα εκφραστικά μέσα για την παραγωγή μηνυμάτων. Πλέον, περισσότερες από 50 γυναίκες ηλικίας 13-45 ετών συμμετέχουν στις εβδομαδιαίες δραστηριότητες της ομάδας chórεs. Οι chórεs έχουν ήδη μετεξελιχθεί σε ένα φυτώριο καλλιτεχνών που δεν έχει πάψει να μεγαλώνει, με τη συμμετοχή νέων μελών και την ενίσχυση του εκπαιδευτικού έργου, με αναγνωρισμένους διδάσκοντες από διαφορετικούς καλλιτεχνικούς χώρους.\nΗ παράσταση «ΣΑΤΑΝΕΡΙ» ανήκει στην ενότητα του προγραμματισμού της Εναλλακτικής Σκηνής ΕΛΣ με τον τίτλο «ΗΜΕΡΕΣ ΜΟΥΣΙΚΟΥ ΘΕΑΤΡΟΥ» που εντάσσεται στην Πράξη «ΦΕΣΤΙΒΑΛΙΚΕΣ ΕΚΔΗΛΩΣΕΙΣ ΕΝΑΛΛΑΚΤΙΚΗΣ ΣΚΗΝΗΣ ΤΗΣ ΕΛΣ» (MIS 5004053) με κωδικό 2017ΕΠΑ08510107 (Άξονας 06 του Ε.Π. «ΑΤΤΙΚΗ») και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) και από Εθνικούς Πόρους.


Stigmabase | CZTR Review: Out & Proud: Zώντας ανοιχτά και περήφανα ως LGBT στην Ελλάδα\nCZTR | Central European Summer Time — pondělí, července 18, 2016\n- Για εμένα δεν υπήρξε κάποια συγκεκριμένη στιγμή coming out, σε καμία περίπτωση δεν χρειάστηκε. Ούτε το σκέφτηκα πολύ. Όταν κάτι το κάνεις με τρυφερότητα, με αγάπη, και με σιγουριά, κανείς δεν πρόκειται να σου πει όχι. Κανείς δεν πρόκειται να σε ρωτήσει γιατί τα έχεις καλά με τον εαυτό σου, αν πραγματικά σε αγαπάει. Όταν σε βλέπουν ότι είσαι καλά και


Οι φοροφυγάδες θα τιμωρούνται με αναστολή του ΑΦΜ - Newpost.gr\nτου Newsroom Δημοσίευση 8 Ιουλίου 2014, 15:45 / Ανανεώθηκε 8 Ιουλίου 2014, 15:48 Οι φοροφυγάδες θα τιμωρούνται με αναστολή του ΑΦΜ ΕΠΙΣΤΡΟΦΗ\nΟ φορολογικός «Γολγοθάς» των Ελλήνων μέχρι τον Δεκέμβριο\nΑΦΜ τέλος για τους φοροφυγάδες. Στην αναστολή ή απενεργοποίηση του Αριθμού Φορολογικού Μητρώου της επιχείρησης ή του επιτηδευματία θα μπορεί να προχωρά η φορολογική διοίκηση σε περιπτώσεις φοροδιαφυγής ή διάπραξης άλλου φορολογικού αδικήματος.\nΟι ρυθμίσεις αυτές περιέχονται στο νομοσχέδιο «Μείωση διοικητικών βαρών σε 13 επιλεγμένους τομείς της οικονομίας» που δόθηκε για διαβούλευση από το υπουργείο Διοικητικής Μεταρρύθμισης και Ηλεκτρονικής Διακυβέρνησης. «Η Φορολογική Διοίκηση δύναται να αναστέλλει τη χρήση Αριθμού Φορολογικού Μητρώου ή να προβαίνει σε απενεργοποίηση αυτού εάν υφίστανται αντικειμενικά στοιχεία από τα οποία προκύπτει ότι ο φορολογούμενος έχει παύσει να ασκεί οικονομική δραστηριότητα ή ότι διαπράττει φοροδιαφυγή ή άλλο αδίκημα. Ο φορολογούμενος έχει σε κάθε περίπτωση το δικαίωμα να αποδείξει ότι δεν συντρέχουν οι προϋποθέσεις του προηγούμενου εδαφίου» αναφέρεται στο άρθρο 9.\nΣύμφωνα με πληροφορίες, το μέτρο αυτό αναμένεται να ισχύσει για τις νέες υποθέσεις φοροδιαφυγής. Η Γενική Γραμματεία Δημοσίων Εσόδων πρόκειται το επόμενο διάστημα με απόφασή της να εξειδικεύσει τις προυποθέσεις που θα πρέπει αν συντρέχουν για την ενεργοποιησή του μέτρου. Σε κάθε περίπτωση, πάντως, όπως διευκρινίζουν αρμόδιες πηγές του υπουργείου Οικονομικών η αφαίρεση του ΑΦΜ δεν θα γίνεται αν προηγουμένως δεν έχει ζητηθεί από τον φορολογούμενο να αποδείξει τη μη διάπραξη του αδικήματος της φοροδιαφυγής.\nΣημειώνεται ότι στο ίδιο νομοσχέδιο, προβλέπεται ακόμη η κατάργηση της εκκαθαριστικής δήλωσης ΦΠΑ για τις διαχειριστικές περιόδους που λήγουν από 1.1.2014 και στο εξής, καθώς και η υποβολή αίτησης για την επιστροφή του φόρου στους δικαιούχους.


Δήμητρα Συλλούρη: Ντυμένη νύφη στο χιονισμένο Τρόοδος μαζί με το σύζυγό της Σπύρο (video/pics) - Ladytimes\nΔήμητρα Συλλούρη: Ντυμένη νύφη στο χιονισμένο Τρόοδος μαζί με το σύζυγό της Σπύρο (video/pics)\nΤα σκαλιά της εκκλησίας ανέβηκε το απόγευμα του Σαββάτου (14/12) η Δήμητρα Συλλούρη.\nΗ πανέμορφη κόρη του Προέδρου της Κυπριακής Βουλής, Δημήτρη Συλλούρη, παντρεύτηκε τον εκλεκτό της καρδιάς της, Σπύρο Σιάηλο.\nΗ Δήμητρα έδειχνε σαν πριγκίπισσα μέσα στο υπέροχο νυφικό της, το οποίο είχε ανοιχτό ντεκολτέ με ψηλό γιακά, μανίκια από δαντέλα και μακριά τούλινη ουρά, δημιουργία του σχεδιαστή Παντελή Μήτσου. Εντυπωσιακό ήταν επίσης και το headpiece από κρύσταλλα που επέλεξε να φορέσει στα μαλλιά της.\nΗ Δήμητρα και ο Σπύρος, φόρεσαν ξανά το νυφικό και το γαμπριάτικο κοστούμι και έβγαλαν υπέροχες φωτογραφίες στο χιονισμένο Τρόοδος, θυμίζοντας πρωταγωνιστές ενός ρομαντικού, χειμωνιάτικου παραμυθιού!\nAnd they lived happily ever after #mitsumitsu @demetrasyllouri @spyros_____sh @xanthoscy 🖤🖤\nA post shared by MITSU | MITSU (@mitsupantelis) on Jan 5, 2020 at 9:01am PST\nAfter wedding video!!!!! Stay tuned!!! #snow #snowwhite #snowforest #snowfoto #snowvideo #brideandgroom #weddingdress #weddingplanner\nA post shared by Sir Roys Herodotou (@roysherodotou) on Jan 5, 2020 at 8:17am PST\nSHOOT&GOAL 24-09-2020 22:02


«Πρέπει να προστατεύσουμε το περιβάλλον και την πολιτιστική κληρονομιά της Κοιλάδας του Αχελώου».\nΤα παραπάνω τόνισε η Πράσινη Γερμανίδα ευρωβουλευτής, με το κόμμα του ÖDP, Μανουέλα Ρίπα σε παρέμβασή της σε διαδικτυακή συζήτηση για την Κοιλάδα του Αχελώου με θέμα: «Ο Βιώσιμος Εναλλακτικός Τουρισμός στην Ελλάδα και στην Ευρώπη».\nΌπως είπε, «το επίκεντρο του πολιτικού μου κόμματος, του οικολογικού δημοκρατικού κόμματος ÖDP είναι η προστασία του περιβάλλοντος και η αντιμετώπιση της κλιματικής αλλαγής. Οι επιστήμονες μας λένε από τη δεκαετία του 1970 ότι η υπερθέρμανση του πλανήτη είναι ανθρωπογενής και συμβαίνει πολύ γρήγορα. Πρέπει να το σταματήσουμε, πρέπει να το επιβραδύνουμε, διαφορετικά τα οικοσυστήματά μας θα αλλάξουν και αυτό θα έχει δραματικές συνέπειες: ξηρασία ή / και βαριές βροχοπτώσεις θα είναι στην καθημερινή μας ατζέντα, η φύση θα καταστραφεί, η έλλειψη νερού προκύπτει: για να αναφέρουμε μόνο μερικά.\nΉρθε η ώρα να αντιμετωπίσουμε το πρόβλημα του μαζικού τουρισμού προκειμένου να προστατέψουμε τη φύση μας και επομένως να διασφαλίσουμε τα προς το ζην μας.\nΧρειαζόμαστε περιορισμό στον αριθμό των επισκεπτών - μόνο τον σωστό αριθμό ατόμων ανά σεζόν, για να μην καταστρέψουμε το οικοσύστημα. Ένα είδος λαχειοφόρου αγοράς με περιορισμένο αριθμό θέσεων. Εάν όλα τα εισιτήρια λαχειοφόρων αγορών εξαντληθούν, οι χρήστες μπορούν να επισκεφθούν τον επόμενο χρόνο. Η λοταρία παρεμπιπτόντως ήταν ένα μέσο για τη διασφάλιση της δημοκρατίας στην αρχαία Ελλάδα παράλληλα με τις εκλογές.\nΓνωρίζω ότι η λοταρία ακούγεται λίγο παράξενα σε αυτόν τον τομέα, αλλά για ορισμένα πολύτιμα και ευαίσθητα οικοσυστήματα δεν βλέπω αυτήν τη στιγμή άλλη λύση: εφ 'όσον οι άνθρωποι δεν έχουν μάθει να σέβονται περισσότερο τη φύση και τα περίχωρά της.\nΑυτό θα έκανε επίσης τα μέρη που επισκέπτεστε πιο ξεχωριστά και πιο πολύτιμα, καθώς δεν μπορούν όλοι να έχουν πρόσβαση σε αυτά οποιαδήποτε στιγμή.»\nΚλείνοντας την παρέμβασή της η Ευρωβουλευτής επεσήμανε ότι «τα επόμενα χρόνια, και όπως μας έδειξε πρόσφατα η ιστορία με τον Covid 19, πρέπει να δώσουμε ιδιαίτερη προσοχή στην προστασία του περιβάλλοντος και στην ανάπτυξη ενός βιώσιμου εναλλακτικού τουρισμού. Ειδικά σε περιοχές όπως η δική σας, η Κοιλάδα του Αχελώου, θα πρέπει να δοθεί ιδιαίτερη έμφαση σε αυτόν τον τύπο τουριστικού μοντέλου. Τα πλεονεκτήματα της περιοχής σας απαιτούν κάθε είδους εναλλακτικό τουρισμό που θα διατηρήσει επίσης τη σπάνια ομορφιά του περιβάλλοντος.»\nΠατήστε εδώ για να παρακολουθήσετε το βίντεο με την παρέμβασή της Μανουέλα Ρίπα


Κοινωνία | Statesmen.gr\nΑκατάλληλες ζωοτροφές, συνολικού βάρους 39 τόνων δέσμευσαν οι ελεγκτές της διεύθυνσης Αγροτικής Οικονομίας και Κτηνιατρικής της Περιφερειακής Ενότητας Πειραιά, στο πλαίσιο των συστηματικών ελέγχων που πραγματοποιούν καθημερινά. Συγκεκριμένα, κατά...\nΔιακοπές ρεύματος διάρκειας έως μιας ώρας ανά περιοχή στην Κρήτη, στο διάστημα από τις 8.00 ως τις 9.30 το βράδυ της Δευτέρας, ανακοίνωσε ο Διαχειριστής του Δικτύου, λόγω της απεργίας της ΓΕΝΟΠ. Όπως αναφέρει, εξαιτίας...\nΔέκα διθέσια εκπαιδευτικά αεροσκάφη του ακροβατικού σμήνους «Κόκκινα Βέλη» (Red Arrows) της Βασιλικής Αεροπορίας της Μεγάλης Βρετανίας, έφθασαν την Κυριακή στην 114 Πτέρυγα μάχης στην Τανάγρα. Τα «Κόκκινα βέλη», επιλέγουν τη χώρα μας για...\nΞεκινούν το πρώτο δεκαπενθήμερο του Μαΐου, οι ανοιξιάτικες ενδιάμεσες εκπτώσεις με προαιρετική λειτουργία των καταστημάτων την Κυριακή, 6 Μαΐου. Η εγκύκλιος της Ελληνικής Συνομοσπονδίας Εμπορίου και Επιχειρηματικότητας προς τους συλλόγους μέλη της αναφέρει τα...\nΣτην Ζάκυνθο βρίσκεται κλιμάκιο της Διεύθυνσης Αντιμετώπισης Εγκλημάτων Εμπρησμού (ΔΑΕΕ), προκειμένου να επιθεωρήσει περιοχές που έχουν καεί. Η εν λόγω υπηρεσία είναι αυτόνομη από το Πυροσβεστικό σώμα. Οι πρώτες πληροφορίες αναφέρουν πως το κλιμάκιο...\nΚοζάνη: Εκτός λειτουργίας πέντε μονάδες της ΔΕΗ – Ξεκίνησε τα μεσάνυχτα η απεργία των εργαζομένων\nΚλιμάκιο της ΓΕΝΟΠ με επικεφαλής τον πρόεδρο Γιώργο Αδαμίδη βρέθηκε τα μεσάνυκτα έξω από την πύλη του μεγαλύτερου Ατμοηλεκτρικού σταθμού της Χώρας του Αγ. Δημητρίου, όπου ενημέρωσε τους εργαζόμενους της νυκτερινής βάρδιας για την...\nΈνα νοσταλγικό ταξίδι στο παρελθόν απόλαυσαν όσοι βρέθηκαν σήμερα στο κέντρο της πόλης των Χανίων. Τα βλέμματα όλων, συγκέντρωσαν 31 αυτοκίνητα αντίκες που συμμετείχαν στο ράλι παλαιών αυτοκινήτων το οποίο οργάνωσε ο Σύλλογος Ιδιοκτητών...\nΣε εξέλιξη βρίσκονται αύτη την ώρα επεισόδια στη Μυτιλήνη μεταξύ κατοίκων και μεταναστών. Στην περιοχή έχει γίνει χρήση χημικών. Περισσότερα σε λίγο…\nΔιάχυτη είναι η ανησυχία των ελληνικών αρχών ότι οι πολιτικές εξελίξεις στην Τουρκία, σε συνδυασμό με τη ρευστότητα που επικρατεί στην ευρύτερη περιοχή λόγω του πολέμου στη Συρία, ενδέχεται να οδηγήσουν κύματα προσφύγων μέσω...\nΣυναγερμός έχει σημάνει στις ελληνικές αρχές για το ακραίο διαδικτυακό παιχνίδι «Μπλε Φάλαινα» μετά το πρώτο επιβεβαιωμένο κρούσμα τον Μάιο του 2017. Το άλμα στο κενό που έκανε ένας 17χρονος τις προηγούμενες ημέρες δημιούργησε...


Θεόδωρος Σκυλακάκης:“Όσοι έχουν πληγεί από την πανδημία δεν θα πληρώσουν άδικους φόρους με τα τεκμήρια”\nΑρχική σελίδαΕΛΛΑΔΑ ΔΙΑΦΟΡΑΘεόδωρος Σκυλακάκης:“Όσοι έχουν πληγεί από την πανδημία δεν θα πληρώσουν άδικους φόρους με τα τεκμήρια”\nΟσοι έχουν πληγεί από την πανδημία δεν θα πληρώσουν άδικους φόρους, δήλωσε σήμερα ο αναπληρωτής υπουργός Οικονομικών Θεόδωρος Σκυλακάκης αναφερόμενος στην ρύθμιση που προωθεί η κυβέρνηση προκειμένου να απαλλαγούν από τα τεκμήρια διαβίωσης συγκεκριμένες κατηγορίες φορολογουμένων που δέχθηκαν σημαντικό πλήγμα στα εισοδήματα τους. Σχετικές δηλώσεις έκανε ο αναπληρωτής υπουργός Οικονομικών στον ΑΝΤ1, ενώ διευκρίνησε ότι το ίδιο θα ισχύσει και για την υποχρέωση της πραγματοποίησης ηλεκτρονικών δαπανών σε ποσοστό 30% του εισοδήματος. Οπως εξήγησε στην περίπτωση αυτή οι τελικές αποφάσεις θα ληφθούν με πιο σύνθετα κριτήρια, τα οποία θα είναι και ηλικιακά. Σε ότι αφορά τις αποζημιώσεις των ιδιοκτητών ακινήτων για μειωμένα ή μηδενικά ενοίκια, ο κ. Σκυλακάκης τόνισε ότι γίνεται μια προσπάθεια για να ολοκληρωθούν οι εκκρεμότητες και διαβεβαίωσε ότι τις επόμενες μέρες θα υπάρξουν πληρωμές καθώς τα χρήματα είναι διαθέσιμα. Τέλος, για την προκαταβολή φόρου που θα κληθούν να πληρώσουν οι ελεύθεροι επαγγελματίες, είπε ότι αυτό αποτελεί, όπως και μια σειρά άλλων θεμάτων, αντικείμενο συζήτησης με τους Θεσμούς, η οποία θα γίνει σήμερα. https://www.makeleio.gr/%ce%b5%cf%80%ce%b9%ce%ba%ce%b1%ce%b9%cf%81%ce%bf%cf%84%ce%b7%cf%84%ce%b1/%ce%98%ce%b5%cf%8c%ce%b4%cf%89%cf%81%ce%bf%cf%82-%ce%a3%ce%ba%cf%85%ce%bb%ce%b1%ce%ba%ce%ac%ce%ba%ce%b7%cf%82-%ce%8c%cf%83%ce%bf%ce%b9-%ce%ad%cf%87%ce%bf%cf%85%ce%bd-%cf%80%ce%bb%ce%b7%ce%b3%ce%b5/